**Δ.Δ.Ε. Δυτικής Θεσσαλονίκης** Δικαιολογητικά για νεοδιόριστους

**ΓΙΑ ΤΟ ΤΜΗΜΑ Γ’ ΠΡΟΣΩΠΙΚΟΥ:**

1. Αντίγραφα πτυχίων που αποτελούν προσόντα διορισμού. Εάν οι τίτλοι σπουδών είναι ξένων πανεπιστημίων υποβάλλονται με επίσημη μετάφραση και με τη βεβαίωση αναγνώρισης από το ΔΟΑΤΑΠ.
2. Αντίγραφο δύο όψεων αστυνομικής ταυτότητας.
3. Έγγραφο με το οποίο πιστοποιείται ο Α.Φ.Μ.
4. Πιστοποιητικό στρατού τύπου Α’ ( για τους άνδρες).
5. Δήλωση περιουσιακής κατάστασης που κατατίθεται σε κλειστό φάκελο (επισυνάπτεται).
6. Γνωματεύσεις (α) από παθολόγο ή Γενικό Ιατρό και (β) από ψυχίατρο, είτε του δημοσίου είτε ιδιωτών, περί υγείας και φυσικής καταλληλότητας να ασκηθούν τα καθήκοντα της θέσης (επισυνάπτονται τα αντίστοιχα παραπεμπτικά εφόσον ζητηθούν από τον ιατρό).
7. Αίτηση αναγνώρισης συνάφειας μεταπτυχιακών ή διδακτορικών τίτλων οι οποίοι δεν αποτελούν προσόν διορισμού (επισυνάπτεται). Στα αντίγραφα μεταπτυχιακού ή διδακτορικού τίτλου θα πρέπει να αναγράφονται: α) η ημερομηνία κτήσης, β)για τους μεταπτυχιακούς τίτλους σπουδών προσκομίζεται και η αναλυτική βαθμολογία, γ) αν οι τίτλοι είναι ξένων πανεπιστημίων υποβάλλονται με επίσημη μετάφραση και με τη βεβαίωση αναγνώρισης από το ΔΟΑΤΑΠ.
8. Υπεύθυνη δήλωση στην οποία θα δηλώνεται ότι δεν είναι φυγόποινοι ή φυγόδικοι, ότι δεν έχουν συνταξιοδοτηθεί από άλλη θέση, ότι δεν κατέχουν άλλη θέση του δημοσίου κτλ. (επισυνάπτεται).
9. Καρτέλα εκπαιδευτικού με τα ατομικά του στοιχεία (επισυνάπτεται).
10. Αίτηση αναγνώρισης προϋπηρεσίας, εφόσον υπάρχει (επισυνάπτεται). Οι βεβαιώσεις προϋπηρεσίας (εφόσον υπάρχουν) θα κατατίθενται με τα αντίστοιχα ένσημα.
11. Πιστοποιητικό οικογενειακής κατάστασης

**ΓΙΑ ΤΟ ΤΜΗΜΑ Β’ ΟΙΚΟΝΟΜΙΚΟΥ:**

1. Συμπληρωμένο και υπογεγραμμένο το φύλλο νέου μισθοδοτούμενου(επισυνάπτεται)
2. Συμπληρωμένη και υπογεγραμμένη η υπεύθυνη δήλωση οικογενειακής κατάστασης (επισυνάπτεται)
3. Πιστοποιητικό οικογενειακής κατάστασης (σε περίπτωση ύπαρξης τέκνων)
4. Βεβαίωση σπουδών (σε περίπτωση ύπαρξης τέκνου άνω των 18 ετών και έως 24 ετών.)
5. Φωτοτυπία της πρώτης σελίδας του βιβλιαρίου τραπεζικού λογαριασμού με πρώτο δικαιούχο την/τον εκπ/κο στην οποία να αναγράφεται ευκρινώς ο αριθμός IBAN και η τράπεζα.
6. Φωτοτυπίες εγγράφων όπου να φαίνονται: α. ΑΜΑ ΙΚΑ (αριθμός μητρώου ΙΚΑ) β. ΑΜΚΑ γ. ΑΦΜ δ. ΑΔΤ
7. Βεβαίωση από προγενέστερο ασφαλιστικό φορέα όπου να αποδεικνύεται ότι η/ο εκπ/κος είναι παλιός ή νέος ασφαλισμένος.(σε περίπτωση παλιού ασφαλισμένου αρκεί και μία φωτοτυπία καρτέλας ενσήμων οποιασδήποτε χρονιάς πριν την 1/1/93).
8. Σε περίπτωση άσκησης παράλληλης απασχόλησης (πχ. Μηχανικοί/ιατροί/νομικοί) θα επισυνάψετε υπεύθυνη δήλωση ότι επιθυμείτε/δεν επιθυμείτε τη συνέχιση της παράλληλης ασφάλισης
9. Σε περίπτωση που έχετε προϋπηρεσία στο δημόσιο πριν την 1/1/2011 θα πρέπει να συμπληρώσετε και να υπογράψετε την επισυναπτόμενη υπεύθυνη δήλωση.

Παρακαλούμε τα δικαιολογητικά να προσκομιστούν σε ξεχωριστό φάκελο για κάθε τμήμα (ΠΡΟΣΩΠΙΚΟΥ – ΟΙΚΟΝΟΜΙΚΟΥ).